המיוחדת

המיוחדת היא סדרת אקשן משטרתית ששודרה בשידורי הזכיינית "רשת" בערוץ 2 ועוקבת אחרי יחידת חוקרים בכירים של המשטרה בחקירות פשיעה שונות, שהוקמה על מנת לפתור תיקים סבוכים וזכתה לכינוי "המיוחדת". היחידה הוקמה במטרה לסגור במהירות כמה שיותר תיקי רצח מתוקשרים או קשים במיוחד. הסדרה זכתה לביקורות חיוביותמטעם מבקרי הטלוויזיה, מאז עלתה לשידור בינואר 2012 ונתפסה כסדרה מתחרה לסדרת המשטרה של ערוץ 10, אחת אפס אפס. בפרק הפותח את הסדרה מגויס חוקר השב"כ לשעבר, מיקי רוסו, על ידי ראש אגף החקירות במשטרה, ניצב עומר קאלו, לעבוד כחלק מצוות חקירה מיוחד שעוסק בפענוח תיקי רצח מסובכים. במהלך חקירת רצח מסיקה, יוצאת היחידה, ובראשה מפקדה, חובב כנעני, לוחם ומפקד בסיירת מטכ"ל בעברו, לחקור תיק חטיפה ורצח. עורך דין פלילי בשם ירמי הלפרין, נורה למוות לעיני בתו, ורעייתו כנרת הלפרין, עובדת בכירה במכון הביולוגי בנס ציונה, נחטפה. במהלך החקירה מתוודע מיקי רוסו לאופיים של היחידה המיוחדת ואנשיה, האחראים לחקר תיקים מתוקשרים. בפרק נחשפת העובדה כי חובב כנעני היה מעורב במבצע צבאי שבמהלכו נהרג חברו ליחידה, הוא טוען כי הצל"ש שקיבל במהלך המבצע לא הגיע לו. במהלך העלילה היחידה חוקרת את ד"ר רפאלי, הנחשד ברצח גרושתו, במהלך החקירה הוא מתברר כאדם קר רוח שמצליח לערער מאיזון את חוקריו, בכך שחושף את סיפור חייה של תמי נוימן ומערער אותה. בניסיון לאלץ אותו להודות ברצח רעייתו, חברי היחידה עוקבים אחר ילדיו ומצלמים אותם, אלא שהדבר לא נוחל הצלחה רבה אלא מעורר את זעמו של ד"ר רפאלי שאינו משתף פעולה עם החוקרים. מאוחר יותר באותו הערב - חובב כנעני מתאבד במפתיע בירייה. ששון גבאי בתפקיד חובב כנעני, מפקד היחידה. כנעני שירת בעברו כלוחם וכקצין בסיירת מטכ"ל, ואף עוטר בצל"ש. בין פקודיו בצבא היה גם עומר קאלו, מפקדו בהווה. בהמשך עבר למשטרת ישראל ושימש כבלש חוקר וכמפקד יחידת החקירות המיוחדת. התאבד בפרק השני. עפר שכטר - בתפקיד מיקי רוסו, חוקר מצטיין בשב"כ. עזב את השירות במפתיע, לאחר שחברתו קצינת המודיעין, יעל שרף, נרצחה באופן אכזרי. במשך כ-10 שנים התנתק משירותי הביטחון למד והסתובב בעולם, עד שהוא מחליט להתגייס במפתיע למשטרה ומצוות לצוות החקירה. יעל שרוני - בתפקיד תמי נוימן, רכזת יחידת החקירה. תמי אישה בודדה אשר רואה את ההתאבדות של כנעני. גל תורן בתפקיד אהרל'ה רוזנברג, חוקר שאינו בוחל בשימוש באמצעים להשגת יעדים ומטרות. אסתר רדא בתפקיד הסמלת אסתר צאגה, חוקרת שצורפה לקורס חוקרות לאחר שהפילה כסוכנת סמויה רשת סוחרי סמים בצפון הארץ. נתן דטנר בתפקיד ניצב עומר קאלו, ראש אגף החקירות במשטרת ישראל. קאלו הוא רעו ופקודו של כנעני מימי השירות הצבאי. הוא שירת שנים רבות בשב"כ, בהמשך עבר למשטרה ויזם והקים את יחידת החקירות "המיוחדת". שמיל בן ארי בתפקיד שמעון מורדוך המכונה- "מורדוך הגדול", חברו של כנעני מן הסיירת ובעברו חוקר בשב"כ ומדובב עצורים. מורדוך משמש כמדובב בעבור יחידת החקירות המיוחדת. שמעון מימרן בתפקיד זהר קוטלר, פסיכיאטר ומומחה להיפנוזה אשר עוזר ליחידה מפעם לפעם בפתרון בעיות. אחת אפס אפס "המיוחדת", במסד הנתונים הקולנועיים IMDb (באנגלית) "המיוחדת", במסד הנתונים הקולנועיים KinoPoisk (ברוסית) "המיוחדת", במיזם "אישים" לתיעוד היצירה הישראלית אתר הסדרה ברשת הילו גלזר, מתחת לאף: שיחה עם יוצרי סדרת המשטרה "המיוחדת", באתר nrg‏, 26 בינואר 2012 מיה אבידן, את קצת כמו כולם: "המיוחדת" לא רעה, אבל גם לא מחדשת, באתר nrg‏, 27 בינואר 2012 דרור עמיר, "המיוחדת": יש שוטרים שמדברים עברית, באתר ynet, 5 באפריל 2012 סמדר שילוני, "המיוחדת": בשירות משטרת המחשבה, באתר ynet, 27 בינואר 2012 לילך וולך‏, "המיוחדת": סדרת משטרה חכמה שעושה כבוד לז'אנר, באתר וואלה, 27 בינואר 2012 קרן בר לב, "המיוחדת": יחידת המשטרה לענייני דרמה מצויינת, באתר הארץ, 27 בינואר 2012 חובב כנעני, מתוך אתר הסדרה ברשת, "כנעני היה קצין מבטיח ומעוטר ביותר בסיירת מטכ"ל ובאגף המודיעין ופרש מצה"ל באופן מפתיע. מאוחר יותר גויס למשטרה וגם בה בלט כקצין חקירות מצטיין".